สังคมข่าวหุ้น
*... ดัชนีตลาดหุ้นไทยปิดที่ระดับ 1,600.48 จุด เพิ่มขึ้น 4.61 จุด มูลค่าการซื้อขาย 61,064.72 ล้านบาท หลังจากที่ผ่อนคลายความเสี่ยงจากหลายปัจจัย ทั้งเรื่องสถานการณ์ระหว่างสหรัฐฯ และอิหร่าน, การเจรจาการค้าระหว่างสหรัฐฯ และจีน
19 ม.ค. 2563

สโนว์แมน
*… ดัชนีตลาดหุ้นไทยปิดที่ระดับ 1,600.48 จุด เพิ่มขึ้น 4.61 จุด มูลค่าการซื้อขาย 61,064.72 ล้านบาท หลังจากที่ผ่อนคลายความเสี่ยงจากหลายปัจจัย ทั้งเรื่องสถานการณ์ระหว่างสหรัฐฯ และอิหร่าน, การเจรจาการค้าระหว่างสหรัฐฯ และจีน
*… GULF ล่าสุดเข้าซื้อหุ้นโรงไฟฟ้า “บูรพา พาวเวอร์โฮลดิ้ง” ขนาด 540 เมกะวัตต์ จาก NPS 35% มูลค่า 120 ล้านบาท ปัจจุบันอยู่ระหว่างขั้นตอนการจัดทำรายงานการวิเคราะห์ผลกระทบสิ่งแวดล้อม คาดจะเริ่มก่อสร้างปี 2567 เตรียม COD ภายในปี 2570 ชู มีสัญญาซื้อขายก๊าซธรรมชาติกับ PTT เป็นระยะเวลา 25 ปี หลังจากต้นเดือน ม.ค. ซื้อหุ้น “หินกองเพาเวอร์โฮลดิ้ง” 49% จาก RATCH
*… ROBINS ราคาพุ่ง 2.63% รับ “เซ็นทรัล รีเทล” หรือ CRC ปรับช่วงอัตราการแลกหุ้นเป็น 1.55-1.66 หุ้นจากเดิม 1.39-1.66 หุ้น ซึ่งผู้ถือหุ้น ROBINS จะได้หุ้น CRC มากขึ้น หลังปรับกรอบราคาเป็น 40-43 บาท โดย CRC เตรียมขายหุ้นไอพีโอไม่เกิน 1,691 ล้านหุ้น จัดหุ้นไอพีโอป้ายแดงในกลุ่มค้าปลีกที่ใหญ่สุดของโลก มูลค่าการระดมทุนรวม 70,000-80,000 ล้านบาท โดยจะบันทึกเงินระดมทุนเข้ามาใน CRC ที่ประมาณ 24,000 ล้านบาท ที่เหลือจะเป็นของ ROBINS จากการ Share Swap หุ้นกัน จะเปิดจองซื้อช่วงวันที่ 29-31 ม.ค. และ 3 ก.พ.นี้ พร้อมเทรด 20 ก.พ. 2562 หวังระดมทุนขยายธุรกิจ ภายหลังจากหุ้น CRC เข้าทำการซื้อขายในตลาดหลักทรัพย์ฯ แล้ว หุ้นจะถูกเข้าคำนวณในดัชนี SET 50 ตามเกณฑ์ Fasttrack ทันทีโดยไม่ต้องรอเข้าซื้อขายก่อน 6 เดือน
*… วันนี้ AOT จะเปิดจำหน่ายเอกสารประกวดราคางาน Duty Free Pick-up Counter ท่าอากาศยานดอนเมืองอีกรอบ เริ่มตั้งแต่วันที่ 20 ม.ค.-31 ม.ค.นี้ หลังจากคิง เพาเวอร์มาเข้ายื่นเอกสารประกวดราคาเคาน์เตอร์ดิวตี้ฟรี ท่าอากาศยานสุวรรณภูมิ เพียงรายเดียว เมื่อวันที่ 17 ม.ค.ที่ผ่านมา โดยจะเปิดซองราคา 27 ม.ค.นี้ พร้อมชงผลประมูลให้บอร์ดพิจารณา 19 ก.พ. 2563
*… SAMART แนวโน้มธุรกิจปีนี้สดใส ล่าสุดวางเป้ารายได้โตไม่ต่ำกว่า 40% แตะ 20,000 ล้านบาท จ่อประมูลงานใหม่ 20,000 ล้านบาท หวังได้งาน 60-70% ตุนแบ็กล็อก 9,500 ล้านบาท รับรู้ภายใน 5 ปี เตรียมส่ง “สามารถ เอวิเอชั่น โซลูชั่นส์” หรือ SAV เข้า SET คาดเทรดปลาย มี.ค. 2563 พร้อมพิจารณาปรับโครงสร้างธุรกิจของกลุ่ม SAMART โดยเล็งควบรวมบริษัทลูก เพื่อลดความทับซ้อนของธุรกิจ ลดต้นทุน และค่าใช้จ่ายให้ลดลง หวังปรับรูปแบบจากบริษัท Holding Company เป็น Operating Company ที่สามารถสร้างรายได้ให้กับบริษัทด้วยตัวเองได้ ไม่พึ่งพิงเพียงแค่เงินปันผลจากบริษัทลูก
*… NOBLE เดินหน้าขยายธุรกิจต่อเนื่อง ลุยประกาศแผน พร้อมเปิดตัวโครงการ Nobel Wireless-Ruamradee วันนี้ แย้มปี 2563 มีโครงการคอนโดมิเนียมกำหนดสร้างเสร็จใหม่ จำนวน 5 โครงการ มูลค่าโครงการรวมกว่า 15,543 ล้านบาท หนุนผลงานปีนี้โตต่อเนื่อง โดย ณ สิ้นไตรมาส 3/2562 แบ็กล็อกมูลค่ารวม 18,644 ล้านบาท ซึ่งจะทยอยรับรู้ในปี 2563 ประมาณ 40% หรือคิดเป็นมูลค่าประมาณ 7,450 ล้านบาท ดูน่าสนใจไม่ใช่น้อย
*… พี่ใหญ่วงการอสังหาริมทรัพย์อย่าง LH ยอมรับเศรฐกิจชะลอตัว ส่งผลกระทบต่อผลการดำเนินงาน “อดิศร ธนนันท์นราพูล” ส่งซิกผลงานปี 2562 พลาดเป้า แต่งบไตรมาส 4/2562 จะดีที่สุดของปี จากการบันทึกกำไรขายโรงแรม Grande Centre Point สุขุมวิท 55 ให้กับทรัสต์เพื่อการลงทุนในสิทธิการเช่าอสังหาริมทรัพย์ แอล เอช โฮเทล หรือ LHHOTEL มูลค่ากว่า 4,000 ล้านบาท จะมีกำไรก่อนภาษีเป็นจำนวนกว่า 2,000 ล้านบาท ในเดือน พ.ย. 2562 ขณะที่ปี 2563 จะมีการเติบโตทั้งยอดขายและรายได้ พร้อมมีแผนเปิดขายโครงการใหม่รวม 16 โครงการ มูลค่าโครงการรวม 28,440 ล้านบาท
*… ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 Mhz
*… พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report โดยสุภชัย ปกป้อง เวลา 17.30 น.